માત્ર ખાનગી ઉદ્યોગો જ નહી, રાજકીય પક્ષોએ પણ પૈસા આપીને સમાચારને ઇચ્છીત સ્વરૂપ આપીને મીડિયા પાસેથી ફાયદો ઉઠાવી લીધો. રાજકીય પક્ષો દ્વારા "પેઇડ ન્યૂઝ" છાપવા માટેનો પ્રથમ કિસ્સો 2004ની લોકસભા ચૂંટણીમાં બહાર આવ્યો હતો. જેમાં આંધ્રપ્રદેશ યુનિયન ઓફ વર્કિંગ જર્નાલિસ્ટે પ્રેસ કાઉન્સિલ ઓફ ઇન્ડિયાને ફરિયાદ કરવામાં આવી હતી કે મીડિયા હાઉસો રાજકીય પક્ષો પાસેથી નાણાં લઇને મીડિયા પ્રચાર કરતા હોવાની ફરિયાદ કરવામાં આવી. આ કિસ્સામાં મીડિયા હાઉસોએ રાજકીય પક્ષોનો સંપર્ક કર્યો હશે અને નાણાના બદલામાં પોઝીટિવ કવરેજની ખાતરી આપી હશે. 2009ની લોકસભા ચૂંટણીમાં મહારાષ્ટ્ર, ગુજરાત, હરિયાણા અને અન્ય રાજ્યોમાં આવું જ વલણ નોંધાયું હતું. સાંયોગિક પુરાવા હતા છતા પૈસાની ગુપ્ત લેવડદેવડ રખાઈ હતી, જેમાં એ સ્પષ્ટ થતું હતું કે આ યુક્તિનો ઉપયોગ "પેઇડ ન્યૂઝ"ને સાચા ન્યૂઝમાં ખપાવીને ખર્ચ મર્યાદાથી બચવાનો હતો. આ ખુલાસાને પગલે ચૂંટણી પંચે પ્રેસ કાઉન્સિલ ઓફ ઇન્ડિયાને પેઇડ ન્યુઝની તપાસ નિમવા કરવા કહ્યુ હતું. કમનસીબે, "પેઇડ ન્યૂઝ: હાઉ કરપ્શન ઇન ઈન્ડિયન મીડિયા અન્ડરમાઇન્સ ડેમોક્રેસી" શીર્ષક હેઠળના 71 પાનાના રિપોર્ટને PCIના બધા સભ્યોએ ન સ્વિકાર્યો અને પરિણામે તેને દફન કરી દેવાયો.